Låten «Problemer innad i Høyre» ble valgt som «Ukas låt» i avisa i mars 2021. Den ble der omtalt som «den mest allsangvennlige tungrocklåten gitt ut øst for Molde» med «et gitarriff tyngre enn den samlede vekten av alle Hurtigruteskip fullstappet av statlige koronatilskudd». Ifølge Høyres historieskriver Hallvard Notaker «lyktes teksten med å sette ord på det inntrykket mange hadde av Høyre som et parti i konstant misnøye med sine egne ledere».